b'\n_START_ARTICLE_\nLaryngaali\n_START_PARAGRAPH_\nLaryngaali on \xc3\xa4\xc3\xa4nt\xc3\xa4mist\xc3\xa4 tutkivan fonetiikan termi, jolla viitataan \xc3\xa4\xc3\xa4nteen artikulaatiopaikkaan. Laryngaaliksi kutsutaan konsonanttia, jossa \xc3\xa4\xc3\xa4ni tuotetaan kurkunp\xc3\xa4\xc3\xa4ss\xc3\xa4 (larynx). Termi\xc3\xa4 k\xc3\xa4ytet\xc3\xa4\xc3\xa4n kuvattaessa eri kielten \xc3\xa4\xc3\xa4nteit\xc3\xa4, ja se mahdollistaa my\xc3\xb6s niiden vertailun. Artikulaatiopaikan lis\xc3\xa4ksi \xc3\xa4\xc3\xa4nteest\xc3\xa4 kuvataan my\xc3\xb6s artikulaatiotapa._NEWLINE_Esimerkiksi suomen kieless\xc3\xa4 kirjaimen h kuvaus voidaan luonnehtia (kahdesta allofonista johtuen) seuraavasti. H on laryngaali, joka voidaan \xc3\xa4\xc3\xa4nt\xc3\xa4\xc3\xa4 ymp\xc3\xa4rist\xc3\xb6st\xc3\xa4 johtuen soinnittomana tai soinnillisena frikatiivina (art.tapa). Soinnittomana se \xc3\xa4\xc3\xa4ntyy esimerkiksi sanoissa lahti ja helppo ja soinnillisena sanoissa paha ja laho.'